નાણામંત્રીએ કહ્યું હતું કે, ૨૦૦૭ની સરખામણીમાં ૨૦૧૫માં થયેલી રાફેલ ડિલ રેટની દ્રષ્ટિએ ખુબ જ વ્યવસ્થિત છે. બીજી બાજુ કોંગ્રેસે જેટલીના આક્ષેપોને રદિયો આપ્યો છે. જેટલીએ કહ્યું છે કે, રાહુલ ગાંધી હાલમાં કહી રહ્યા છે કે, અમે ૫૦૦થી વધારે આપી રહ્યા હતા અને તમે ૧૬૦૦થી વધુ આપી રહ્યા છો. આ પ્રકારના તર્કથી જાણવા મળે છે કે તેમની સમજ કેટલી ઓછી છે. જેટલીએ કહ્યું હતું કે, તેઓ પોતે રાહુલને પુછવા માંગે છે કે, આ ડિલને કરવામાં અનિશ્ચિતકાળ સુધી વિલંબ કેમ કર્યો હતો. યુપીએ સરકારે આ ડિલને કોલ્ડસ્ટોરેજમાં કેમ મુકી દીધી હતી. તેમણે કહ્યું હતું કે, કોંગ્રેસના નેતા એકે એન્ટોની રાફેલ ડિલ ઉપર જવાબ આપી શકે છે. આખરે યુપીએ સરકારે ૧૦ વર્ષ સુધી આ ડિલને લટકાવીને કેમ રાખી હતી.